মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
২০১৭ মহিলা ক্রিকেট বিশ্বকাপ
২০১৪-১৬ আইসিসি মহিলা চ্যাম্পিয়নশীপের শীর্ষ ৮টি দল বিশ্বকাপ ক্রিকেটে খেলার সুযোগ পায়। প্রথম ৪টি দল চ্যাম্পিয়নশীপ ফাইনাল থেকে সরাসরি যোগ্যতা অর্জন করে এবং বাকি ৪টি দল নির্বাচনের জন্য ২০১৭ সালের মহিলা বিশ্বকাপ ক্রিকেট বাছাইপর্ব ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে চ্যাম্পিয়নশীপের ৪টি দল ও অন্যান্য ৬টিসহ মোট ১০টি দল অংশগ্রহণ করে।